PROTOKOLL

|  |  |
| --- | --- |
|  | År 2025, den 23. april ble det gjennomført forhandlinger mellom Hovedorganisasjonen Virke og Landsorganisasjonen i Norge om mellomoppgjøret 2025. |

*Til stede:*

*Fra Virke:*

*Bernt G. Apeland*

*Torgeir Kroken*

*Lars Haartveit*

*Astrid Flesland*

*Dina G.R. Thune*

*Torill Grahl -Jacobsen*

*Frode Christensen*

*Bård Westbye*

*Ove Henning Engen*

*Terje Woldsnes*

*Ingar Bystrøm*

*Gunnar Tollefsrud*

*Pirjo B. Vangsnes*

*Monica Kinn Larsen*

*Carl Randers*

*Gry Drageseth*

*Heidi Torstad*

*Marianne Mortensen*

*Trude Brøndelsbo*

*Hege Aamotsmo*

*Magne Løksa*

*Frode Tangen*

*Siv Tonje Solfjeld*

*Daniel Fundingsrud*

*Trond Teisberg*

*Ane Nore Nyhus*

*Desiree Kåberg*

*Torstein Goyer*

*Per Engeland*

*Ellen Stafne Western*

*Lise Hansen Fjellstad*

*Fra LO:*

*Steinar Krogstad*

*Tone Faugli*

*Stig Gunnar Ringen*

*Sissel Hallem*

*Iver Johnsen*

*Terje Mikkelsen*

*Ståle Johannesen*

*Anne Green Nilsen*

*Christopher Beckham*

*Elisabeth Sundset*

*Samra Aktar*

*Jonny Simmenes*

*Kjetil Andersen*

*Knut Øygard*

*Bjørn Anders Jonassen*

*Stig Lundsbakken*

*Jarle Wilhelmsen*

*Ellen Horneland*

*Ebba Boye*

*Geir Høibråten*

*Jens Knapstad*

*Sunniva Brantzæg*

*Bård Jordfald*

*Mira Lunde*

--ooOoo—

Partene er etter felles forhandlinger enige om følgende:

**I FORHANDLINGSGRUNNLAGET**

Protokollen gjelder for alle overenskomster som har følgende bestemmelse inntatt:

Reguleringsbestemmelse for 2. avtaleår.

Før utløpet av 1. avtaleår skal det opptas forhandlinger mellom Virke og LO eller det organ LO bemyndiger om eventuelle lønnsreguleringer for 2. avtaleår. Partene er enige om at forhandlingene skal føres på grunnlag av den økonomiske situasjon på forhandlingstidspunktet og utsiktene for 2. avtaleår, samt pris- og lønnsutviklingen i 1. avtaleår.

Endringene i tariffavtalene for 2. avtaleår tas stilling til i LOs representantskap eller det organ LO bemyndiger og Virke. Hvis partene ikke blir enige, kan den organisasjon som har fremsatt krav innen 14 – fjorten – dager etter forhandlingenes avslutning, si opp de enkelte tariffavtaler med 14 – fjorten – dagers varsel (dog ikke til utløp før 1. april 2025).

**II ØKONOMI**

1. Det gis et generelt tillegg på kr 5,- pr. time til alle arbeidstakere omfattet av følgende overenskomster:

* Bilavtalen (FF)
* Byggfagsavtalen (FF)
* Industrioverenskomsten (FF) - VO- og TD-del
* Oljeavtalen (FF)
* IKT og serviceelektronikkoverenskomsten (EL og IT-forbundet)
* Tariffavtale for boligbyggelag (Fagforbundet)
* Landsoverenskomst for frisører (Fagforbundet)
* Overenskomst for mat- og drikkevareindustrien (NNN)
* Overenskomst for møller og fôrblanderier (NNN)
* Lederoverenskomsten (HK)
* Overenskomst for tekniske funksjonærer (Styrke)
* Overenskomst for sceneteknisk personell (Creo)

1. Det gis et generelt tillegg på kr 5,- pr. time og ytterligere kr 2,- pr. time – totalt kr. 7,- pr. time - til alle arbeidstakere omfattet av følgende overenskomster:

* Energistasjonsoverenskomsten (HK)
* Landsoverenskomst for hotell- og restaurantvirksomheter (FF)
* Overenskomst for transportselskaper i Norge (FF)
* Kranoverenskomsten (FF)
* Landsoverenskomst for kinoer (Fagforbundet)
* Overenskomst for apotek (Fagforbundet)
* Landsoverenskomst for BPA (Fagforbundet)
* Overenskomst for vaktmestere (NAF)
* Baker- og konditorfagsoverenskomsten (NNN)
* Landsoverenskomst for studentsamskipnader (NTL)
* Overenskomst for parkeringsselskaper (NAF)

1. Det gis et generelt tillegg på kr 5,- pr. time, og ytterligere kr 4,- pr. time – totalt kr. 9,- pr time - til alle arbeidstakere omfattet av følgende overenskomster:

* Renholdsoverenskomsten (NAF)
* Fritids- og opplevelsesavtalen (NAF)
* Industrioverenskomsten (FF) - TEKO-del

1. Særskilte overenskomstområder
2. Landsoverenskomsten og Kontoroverenskomsten med underliggende avtaler (HK):

Det gis et generelt tillegg til alle arbeidstakere på kr 5,- pr. time.

Minstelønnssatsene på trinn 1 til 6 heves med kr 2,- pr. time i tillegg til de kr 5,- som gis som generelt tillegg. Samlet heving av trinn 1 til 6 er kr 7,-.

1. Avtale for reiselivsbransjen (HK):

Det gis et generelt tillegg til alle arbeidstakere på kr 5,- pr. time.

Minstelønnssatsene på trinn 1 til 4 heves med kr 2,- pr. time i tillegg til de kr 5,- som gis som generelt tillegg. Samlet heving av trinn 1 til 4 er kr 7,-.

1. Grossistoverenskomsten (FF)

Det gis et generelt tillegg til alle arbeidstakere på kr 5,-.

Minstelønnssatsen heves med kr 1,- pr. time i tillegg til de kr 5,- som gis som generelt tillegg.

1. Overenskomsten for Foodora (FF)

Det vises til egen protokoll.

**III Gjennomføring**

1. Gjennomføring av tillegg

Alle tillegg gis med virkning fra 1. april 2025.

Lønnsregulering foretas ikke for ansatte som er fratrådt på vedtakelsesdagen eller tidligere.

Det skal ikke foretas omregning og etterbetaling av godtgjøring for overtids- og skiftarbeid eller andre uregelmessige tillegg for arbeid som er utført til og med vedtakelsesdagen.

1. Innregning av tillegg

Minstelønnssatser og normallønnssatser i aktuelle overenskomster heves med de i punkt II nevnte tillegg, med mindre annet er avtalt mellom partene.

Akkordtariffer, faste akkorder og prislister, produksjonspremieordninger, bonusordninger og andre lønnsordninger med varierende fortjeneste stiger overensstemmende med de i punkt II nevnte tillegg.

Inntil enighet om regulering av akkorder mv. er oppnådd betales tilleggene per arbeidet time. Det er også adgang for partene til å avtale at tilleggene skal holdes utenfor akkorder mv. og betales per arbeidet time.

**Iv Lokale forhandlinger**

I overenskomster som gir rett til lokale forhandlinger, skal disse føres på basis av de enkelte overenskomster og slik at tillegg skal gis på grunnlag av den enkelte virksomhets økonomiske virkelighet, dvs. virksomhetens økonomi, produktivitet, fremtidsutsikter og konkurranseevne.

Lokale forhandlinger føres mellom de stedlige parter og skal være reelle, uavhengig av hvilke begreper overenskomstene inneholder med hensyn til forhandlinger, drøftinger, vurderinger eller lignende.

**V TARIFFPOLITISKE FORUTSETNINGER**

Partene forutsetter at den samlede lønnsveksten som avtales sentralt og lokalt skal være normgivende både for ledere og andre grupper av arbeidstakere i bedriftene, og for hele arbeidsmarkedet for øvrig.

**VI TIL PROTOKOLLEN**

**Særskilte tillegg**

LO og Virke skal i perioden møtes for å utveksle erfaringer knyttet til løsninger for særskilte tillegg. LO skal holde Virke orientert om arbeidet om samme tema avtalt mellom NHO og LO i forbindelse med tariffoppgjøret 2025.

**Vedrørende overenskomsten for scenetekniske virksomheter**

Partene skal i god tid innen hovedoppgjøret 2026 avklare hvilke yrkeskoder (styrk) som er relevante for omfanget i avtalen.

Virke bør veilede bedriftene med hensyn til innrapportering til SSB (A-ordningen).

Virke må videre forplikte seg til å legge inn et oppdrag hos SSB om innhenting av tallgrunnlag på de relevante kodene for 2025 og 2024 og legge frem den relevante statistikken som for andre områder.

**VI Svarfrist**

Partenes gjensidige svarfrist er 30. april 2025 kl. 15.00.

Oslo, 23. april 2025

|  |  |
| --- | --- |
| Torgeir Kroken  Hovedorganisasjonen Virke | Steinar Krogstad  Landsorganisasjonen i Norge |